cyanic-selkie/wikianc huggingface dataset:
Dekanat Lëtzebuerg
Mat dem selwechten Dekret kruten d'Dechen aus de fréieren Dekanater den Titel Curé-doyen honoraire an de Paschtouer Tom Kerger gouf fir fënnef Joer als Dechen am Dekanat Lëtzebuerg ernannt.
Mount Columbia (Kanada)
De Mount Columbia ass en 3 747 m héije Bierg an de Rocky Mountains, an der kanadescher Provënz Alberta. Et ass den héchste Bierg an Alberta an nom Mount Robson den zweethéchste Bierg an de kanadesche Rocky Mountains.
En ass am Norde vum impressionante Columbia-Äisfeld am Jasper-Nationalpark, op der Grenz tëscht de Provënzen Alberta a British Columbia, d'Spëtzt läit an Alberta. De Mount Columbia ass nom Columbia River benannt. De Floss krut säin Numm vum Handelsschëff Columbia Rediviva, dat am 18. Joerhonnert duerch dee Floss geseegelt ass.
1902 waren den James Outram an de Christian Kaufmann déi Éischt, déi bis op d'Spëtzt geklomme sinn.
Critérium international de cross cyclo-pédestre
De Critérium international de cross cyclo-pédestre (C.I.) war eng populär Competitioun am Cyclo-cross (Vëlosport), déi um héchste Niveau all Joer mat e puer Ënnerbriechunge vun 1924 bis 1949 (20 Editiounen) ausgedroe gouf, an als offiziéis Weltmeeschterschaft betruecht gouf.
An den 1920er Jore gouf a Frankräich festgestallt datt et wuel schonn a ville Länner Nationalchampionnater am Cyclo-Cross gouf, mee awer nach keng international Epreuve wou déi Bescht an där Disziplin sech miesse kéinten. An dësem Sënn gouf déi éischt Editioun vum “Critérium International de cross cyclo-pédestre” 1924 vun der Zeitung L'Auto et der Union vélocipédique de France an d'Liewe geruff. De Start vun der Course war zu Suresnes, engem Paräisser Faubourg. Vun do aus goung et dann iwwer de Mont Valérien an e Bësch am Weste vu Paräis. Déi bekanntst Schwieregkeet vum C.I., déi besonnesch vill Spectateuren ugezunn huet, war den Trou du diable. Op där Plaz ass et fir d'éischt schëtzeg biergof gaangen an direkt hannendrun grad esou géi biergop. Dat war sou schwéier a geféierlech, datt d'Coureuren an den Ufanksjore mol net um Vëlo erof gefuer sinn. Am Géigesaz zu modernen Cyclo-Cross-Courssen, déi op engem zouenen Circuit gefuer ginn, war d'Arrivée vum C.I. no der Course iwwer eng Distanz vun deemools 20,2 km net op derselwechter Plaz wéi de Start.
Lëtzebuerg hat vun Ufank u Coureure beim C.I. um Start. Schonn am Joer 1926 war et dem Jean-Pierre Engel, deemools nationale Champion am Cyclo-Cross, gelongen zu Paräis als Zweeten op de Podium vum C.I. ze klammen.
D'Editioun 1935 ass aus Lëtzebuerger Siicht besonnesch ervirzehiewen: mat de Bridder Arsène a Josy Mersch, souwéi de Bridder Pir a Mett Clemens hat Lëtzebuerg dat Joer souwuel zwéi Coureuren um Podium (1. Josy Mersch, 3. Arsène Mersch), wéi och d'Lännerklassement no Punkte gewonnen.
Et ass och bemierkenswäert, datt déi alleréischt Editioun vum C.I. nom Zweete Weltkrich am Joer 1947 an der Millebaach op engem Circuit am Bambësch organiséiert gouf.
Déi zwou lescht Editioune vum C.I. (1948 an 1949) waren dunn erëm zu Paräis, déi Kéier op engem Circuit am Bois de Vincennes. Dës Epreuve ass schlussendlech am Joer 1950 vun der éischter offizieller Cyclo-Cross-Weltmeeschterschaft vun der U.C.I. ersat ginn, déi um selwechte Circuit wéi d'Editioun vun 1949 ausgedroe gouf.
Nonna Wiktorowna Mordjukowa
D'Nonna Wiktorowna Mordjukowa (op Russesch: Нонна Викторовна Мордюкова), gebuer de 25. November 1925 zu Kostjantyniwka an der haiteger Ukrain als Nojabryna Mordjukowa (uk: Ноябрина Мордюкова) a gestuerwen de 6. Juli 2008 zu Moskau, war eng russesch Film- an Theaterschauspillerin. ,
Si war eng ganz beléift Schauspillerin an der fréierer Sowjetunioun. 1969 krut si den Titel Vollekskënschtlerin vun der RSFSR an am Joer 1974 krut si den Titel Vollekskënschtlerin vun der Sowjetunioun. D'Nonna Mordjukowa gouf 2010 vun der Who is Who-Enzyklopedie als eng vun de beschte Schauspillerinnen aus dem 20. Joerhonnert consideréiert.
Sainte-Julie (Ain)
Sainte-Julie ass eng franséisch Gemeng am Departement Ain an der Regioun Auvergne-Rhône-Alpes.
AVL-Linn 30
D'AVL-Linn 30 ass eng Buslinn vun de Stater Bussen. Se fiert zanter dem 13. Dezember 2020 um Trajet Kierchbierg, Réimerwee - Stad - Lampertsbierg, Lycée Michel Lucius an zeréck. Tëscht der Uewerstad an dem Lampertsbierg fiert se parallel mat der Linn 8.
D'Linn 30 huet 25 Halte pro Richtung. Se fiert vu méindes bis samschdes all 20 Minutten a sonndes all hallef Stonn. Mueres fréi, owes spéit a sonndes de ganzen Dag fiert se just op der Streck Kierchbierg - Stad an zeréck; den Deel op de Lampertsbierg gëtt da vun der Linn 8 assuréiert.
Bruno Granichstaedten
De Bruno Bernhard Granichstaedten, gebuer den 1. September 1879 zu Wien a gestuerwen den 30. Mee 1944 zu New York, war en éisträichesche Komponist.
AVL-Linn 30
Halten op der Linn 30
(D'Nimm vun den Halte si sou uginn, wéi se am offizielle Fuerplang publizéiert sinn.)
Bruno Granichstaedten
Hie krut eng Museksausbildung beim Salomon Jadassohn (1831–1902) zu Leipzig. Hien hat e puer Theaterengagementer a gouf dunn 1900 Kapellmeister an der Münchener Hofoper. E bësse méi spéit huet hien, zesumme mam Frank Wedekind, de Cabaret Die Elf Scharfrichter gegrënnt, wouropshin en aus der Oper entlooss gouf.
AVL-Linn 30
Entwécklung vun der Linn 30
Vum Lampertsbierg bis op d'Gemengegrenz am Rangwee ass se parallel mat der Linn 3 gefuer.
Bruno Granichstaedten
1908 huet hie seng éischt Operett Bub oder Mädel publizéiert (Libretto vum Felix Dörmann a vum Adolf Altmann). Si hat e gewësse Succès, a seng Operetten, déi nokoumen haten es nach méi. 1938 koum et zum "Anschluss" vun Éisträich un d'Drëtt Räich, an de Granichstaedten huet missen d'Land verloossen, nodeem en als Judd verrode gi war a seng Plaz verluer hat.
AVL-Linn 30
Entwécklung vun der Linn 30
Wéinst dem Tramsschantjen ass den Trajet am Stadzentrum 14. August 2018 liicht geännert ginn an d'Linn 30 ass vun deem Dag un iwwer de Boulevard Royal an d'Neipuertsgaass amplaz iwwer d'Stäreplaz an d'Montereysavenue gefuer. Duerno ass och den Trajet tëscht der Gare an der Uewerstad den 3. November 2019 geännert ginn an d'Linn ass iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefuer.
Bilma
Bilma ass eng Stad a Gemeng mat 6.178 Awunner (2010) am Departement Bilma am Niger.
Serbien a Montenegro
Serbien a Montenegro (serbesch Србија и Црна Гора/Srbija i Crna Gora), deels och als Serbien-Montenegro oder Serbien/Montenegro geschriwwen, war e federale Staat a Südosteuropa dee vum 4. Februar 2003 bis den 3. Juni 2006 bestanen huet. En huet sech am territorialen a vëlkerrechtlechen Ëmfank net vun der Bundesrepublik Jugoslawien ënnerscheet, déi vun 1992 bis 2003, als Folleg vun de Jugoslawiekricher, existéiert huet. Et war de gréissten Nofollgerstaat vun der Sozialistesch federéierter Republik Jugoslawien.
Bilma
Geographie
Bilma läit an enger Oas am Kaouar-Dall an der Ténéré-Wüst. D'Nopeschgemeng am Norden an am Osten ass Dirkou, N'Gourti am Süden a Fachi am Westen. D'Gemeng ass a 4 Sektiounen ënnerdeelt: Djoulari, Jularie, Jularie et Boula e Quartier administratif, déi zwee administrativ Dierfer Aquer an Zoo Baba an déi zwéi Lieu-dite Kourmossour an N’Gini Boulla.
Geschicht
Am August 2006 goufen zu Bilma duerch e schroe Reen eng 1.200 Wunnengen zerstéiert sou datt 4.369 Leit hiert doheem verluer hunn.
AVL-Linn 5
D'AVL-Linn 5 ass eng Buslinn vun de Stater Bussen. Se fiert zanter dem 13. Dezember 2020 um Trajet Cloche d'Or - Houwald - Bouneweg - Gare - Stad - Märel - Bartreng, Gemeng an zeréck. Si huet 36 Halten um Aller an der 38 um Retour.
Op der Cloche d'Or huet se den Terminus zesumme mat der Linn 22. Tëscht dem Houwald (Rangwee) an der Uewerstad fiert se parallel mat der Linn 3 an duerno, bi op d'Gemengegrenz op der Helfenter Bréck, parallel mat der Linn 6 an huet och den Terminus zu Bartreng gemeinsam mat der Linn 6.
D'Linn fiert wiertes all 15-20 Minutten, samschdes a sonndes all 30 Minutten.
Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, gehéiert d'Linn 5 zum “service coordonné AVL/RGTR”.
AVL-Linn 30
Entwécklung vun der Linn 30
Duerch eng Konventioun tëscht der Stad Lëtzebuerg an dem Mobilitéitsministère iwwer AVL-Buslinnen déi vun der Stad aus an eng Nopeschgemeng fueren, huet d'Linn 30 zum “service coordonné AVL/RGTR” gehéiert.
AVL-Linn 5
Halten op der Linn 5
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 5
Mat der selwechter Linnennummer goufe follgend Trajete gefuer: D'Linn hat 30 Halten um Aller an 31 um Retour. Tëscht Bouneweg an der Gemengegrenz op der Helfenter Bréck ass se parallel mat der Linn 6 gefuer an hat och déi zwéin Terminusse gemeinsam mat der Linn 6.
An der Haaptverkéierszäit huet d'Linn 5 um Aller 38 Minutte fir eng Streck vu 10,97 Kilometer gebraucht; um Retour waren et 38 Minutte fir 10,36 Kilometer.
D'Linn ass wiertes all 20 Minutten, samschdes a sonndes all 30 Minutte gefuer; duerch de parallellen Trajet tëscht Bouneweg an der Helfenter Bréck gouf et do an der Woch all 10 Minutten e Bus.
Bruno Granichstaedten
Granichstaedten zu Lëtzebuerg
D'Operettendiva Betty Fischer, déi zanter kuerzem zu Lëtzebuerg gewunnt huet, an eng gutt Frëndin vum Stater Buergermeeschter Gaston Diderich war, huet et arrangéiert kritt, datt hien zu Tréier seng Operett Der Orlow opféieren a souguer selwer dirigéiere konnt. Si war och beim Lëtzebuerger Konsulat zu Wien intervenéiert, datt de Granichstaedten fir sech a seng Frëndin, d'Operettesängerin Rosalie Kaufmann, e Visa fir Lëtzebuerg krut. Zesumme sinn si an der Nuecht op den 3. Oktober 1938 - warscheinlech iwwer d'Fuert zu Steenem - mat net méi wéi enger Valiss a wat se um Leif haten, heemlech iwwer d'Grenz komm. Hinne gouf vun der jiddescher Hëllefsorganisatioun Esra gehollef.
Wärend senger Zäit zu Lëtzebuerg huet hien eng Operett mam Titel Sonili komponéiert. Dës gouf mat groussem Succès vum Ensembel Letzeburger Operettebühn de 15. Dezember 1939 eng éischt Kéier, an duerno nach zwielefmol am Kapuzinertheater opgefouert. De Josy Imdahl huet dem Granichstaedten säi Libretto op Lëtzebuergesch iwwersat gehat; d'Gesamtdirektioun hat de Venant Pauké, Dirigent war den Henri Pensis. Den Numm vun der Operett geet zeréck um Schauspiller Hary Haagen seng Duechter Sonja, déi deemools 12 Joer al war a "Sonili" geruff gouf, an déi sech virdru schonn en Numm als "Kannerstar" gemaach hat. D'Libretto an d'Partitur vun dëser Operett sinn hautdesdaags verschwonnen.
Den 18. Januar 1940 sinn de Bruno Granichstaedten an d'Rosa Kaufmann an d'USA emigréiert. E puer Deeg virdrun housch et am Tageblatt, zu Hollywood wiere scho Verhandlungen iwwer d'Verfilmung vu "Sonili" mat der Shirley Temple an der Haaptroll an d'Weeër geleet ginn. Hie konnt do awer net richteg Fouss faassen, an huet sech säi Liewen als Barpianist misse verdéngen.
Wierk
De Bruno Granichstaedten huet 16 Operetten a Singspieler komponéiert, zu deenen en deelweis och d'Libretto schrouf. Déi gréisst Succèse waren Auf Befehl der Kaiserin (1915) an Der Orlow (1924). Hien huet ausserdeem d'Musek vun dräi Tounfilmer komponéiert, sou wéi och Lidder a Chansonen.
Hien ass zu Wien begruewen. D'Wienbibliothek im Rathaus versuergt seng Ierfschaft.
Waassermeloun
D'Waassermeloun (Citrullus lanatus, oder Citrullus lanatus var. lanatus) ass eng Fruucht; eng Aart aus der Gattung Citrullus (Waassermelounen), aus der Famill vun de Cucurbitaceae.
D'Waassermeloun kënnt ursprénglech aus dem südlechen Afrika.
D'Fruucht enthält vill Vitaminnnen (А, Е, С, В1, В2, В6, В9, РР), Fruuchtzocker a Mineraler (Eisen, Kalium, Kalzium, Magnesium, Natrium, Phosphor an anerer). Den Nierwäert vun 100 g läit bei just 30 kcal.
2010 huet d'Volleksrepublik China 66.225.925 t Waassermeloune produzéiert (1. Plaz). Se gëtt zu Lëtzebuerg net produzéiert (Quell: FAO 1961–2014).
Châteauneuf-de-Chabre
Châteauneuf-de-Chabre ass eng fréier franséisch Gemeng am Departement Hautes-Alpes an der Regioun Provence-Alpes-Côte d'Azur.
Zënter dem 1. Januar 2016 gehéiert se zesumme mat Antonaves a Ribiers zur neier Gemeng Val Buëch-Méouge.
Bréck vu Wuermer
D'Bréck vu Wuermer ass eng Bréck iwwer d'Musel tëscht den Uertschafte Wuermer zu Lëtzebuerg a Wëncher an Däitschland. Zu Lëtzebuerg féiert se um Uwänner vun der Musel iwwer d'Nationalstrooss 10, an an Däitschland féiert d'Opfaartsramp mat enger sonnerer Bréck iwwer d'Eisebunnsstreck Diddenuewen-Tréier (Uewermuselstreck), déi de 15. Mee 1878 fir de Verkéier opgoung.
Anne-Lyse Dick
D'Anne-Lyse Dick, gebuer den 21. Februar 1987, ass eng lëtzebuergesch Foussballspillerin. Si war eng Spillerin vun der Jeunesse Jonglënster a vum FC Jeunesse Lorraine Arlonaise (B).
Vun 2008 bis 2013 huet d'Dick néngmol an der lëtzebuergescher Dammefoussballnationalekipp gespillt.
Bréck vu Wuermer
Den Uschloss un d'Bréck gëtt zu Lëtzebuerg vum CR122B gemaach an an Däitschland vun der Landesstrooss L134 déi do en Uschloss un d'B419 huet.
Et ass eng vu fënnef Brécken iwwer d'Musel tëscht Lëtzebuerg an Däitschland. Déi aner véier Brécke sinn:
Déi éischt Bréck
Den 18. November 1880 gouf vun der Wuermer Gemeng de Bau vun enger Muselbréck decidéiert an der Hoffnung datt se grad wéi d'Gemeng vu Gréiwemaacher vum Staat ënnerstëtzt géife ginn.
Den 21. September 1884 huet de Gemengerot bekannt gemaach, datt déi preisesch Regierung hir prinzipiell Zoustëmmung fir de Bau vun der Bréck ginn hat. Et gouf doropshin dofir ofgestëmmt, eng stole Bréck ze bauen, déi nëmmen 170.000 Frang kascht huet, am Géigesaz zu enger aus Stee fir 200.000 Frang. Trotzdem gouf de 15. Mäerz 1886 aus verschiddene Grënn de Bau vun enger stengener Bréck decidéiert a gläichzäiteg e Subsid vun 100.000 Frang ugefrot. Nodeems duerch e Gesetz vum 28. Abrëll 1886 vun der Regierung e Subsid vu 75.000 Goldfrang accordéiert war huet de Gemengerot sech den 13. Mee 1886 definitiv awer fir de Bau vun enger Bréck aus Stol decidéiert.
De 27. Juni 1887 goufen d'Aarbechte fir d'Eisekonstruktion un den Entreprener Eugen Müller vu Lëtzebuerg verginn, d'Aarbechte vum Mauerwierk mat den Zoufaartsrampe goufen un den Entreprener Nikolaus Eich vu Laser verginn.
Den 21. Mäerz 1889 huet de Gemengerot eng Demande gemaach, wéinst der Muselbréck aus Sécherheetsgrënn zu Wuermer eng Gendarmeriestatioun anzeriichten. Den 30. Juli 1889 goufen d'Taxe fir de Bréckeverkéier an de Bau vun engem Wiechterhaischen decidéiert. Déi goufe bis 1940 bezuelt.
Den 11. Februar 1890 war d'Bréck fäerdeg a gouf den 12. fir de Verkéier fräiginn. Den 30. Juni 1890, op Kiermesméindeg, gouf d'Bréck ageweit.
Déi haiteg Bréck
Déi haiteg Bréck ass vun 1964 an ersetzt d'Bréck vun 1890, déi am Zweete Weltkrich zerstéiert gouf. De Bau vun der Bréck war 1960 vun der Firma Cotralux ugefaange ginn a se gouf den 23. Mee 1964 a Presenz vum Éierestaatsminister Bech an dem Verkéiersminister Schaffner ageweit, nëmmen dräi Deeg virun der Aweiung vun der Kanaliséierung vun der Musel.
D'Bréck, déi mat virgespaantem Bëtong gebaut gouf, ass och eng Cantileverbréck a steet um Flosskilometer 222,15, ronn honnert Meter flossop vun der aler Bréck a besteet aus dräi Felder vu 25,50 - 73,50 a 25,50 Meter. Dat mëttels Feld läit op zwéi Flosspilieren.
Zoropsis spinimana
D'Zoropsis spinimana ass eng araneomorph Spann aus der Famill vun den Zoropsidae.
D'Aart ass 1820 vum franséischen Dokter Léon Dufour ënner dem Numm Dolomedes spinimanus beschriwwe ginn. Den aktuellen Aartennumm Zoropsis spinimana ass 1901 vum däitschen Zoolog Friedrich Dahl agefouert ginn.
D'Aart ass am westleche Mëttelmiergebitt an an Nordafrika doheem. Ufanks vun den 1990er Joren ass si a Kalifornien ageschleeft ginn an huet sech an der Géigend vun der San Francisco Bay etabléiert. Zënter enger Rei vu Joren ass si awer och am Gaang, sech an Europa iwwer hiert Stammgebitt eraus auszebreeden. An den 1990er Joren ass si an der Schwäiz (1994) an an Éisträich (1997) fonnt ginn, dann an Däitschland (2005), an Holland (2007) an an der Belsch (2007). An England ass si am Joer 2008 fir d'éischt gesi ginn. Si ass 2003 an der Krasnodar-Géigend (Russland) fonnt ginn, grad ewéi an Abchasien (respektiv Georgien) (2004) an an der Krim (2015) ukomm.
Am November 2018 ass d'Spann fir d'éischt zu Lëtzebuerg gesi ginn, an zwar zu Iechternach.
Loyettes
Loyettes ass eng franséisch Gemeng am Departement Ain an der Regioun Auvergne-Rhône-Alpes.
Colette Probst-Wurth
D'Colette Probst-Wurth, gebuer den 18. Oktober 1928 an der Stad Lëtzebuerg, a gestuerwen 2008, war eng lëtzebuergesch Keramikerin.
Ausbildung a Liewenslaf
D'Probst-Wurth huet Schësselcher, Platen, Vasen an aner Keramikaarbechten an engem einfachen a sobere Stil gemaach. Am Ufank war hir Aarbecht däischter a schwéier, spéider gouf se méi hell a méi schlank. Zesumme mat hirem Mann mécht si Fliesebiller. E Beispill dovun ass dem Colette seng Keramikversioun vu véier Skizzen vum Jozef, inspiréiert vum Mahler sengem Lieder eines fahrenden Gesellen.
Si huet hiert Wierk e puermol ausgestallt, dorënner och e puermol zesumme mat deem vun hirer Schwëster, der Textilkënschtlerin Denise Probst-Massin, op der International Women's Exposition zu New York (1950), an der Galerie La Cité (1977) an an der Galerie Simoncini an der Stad (1984).
1954 huet d'Koppel Probst-Wurth zesumme mat ë.a. dem François Gillen, Frantz Kinnen, Emile Kirscht, Wenzel Profant, Michel Stoffel a Lucien Wercollier d'Grupp Iconomaques gegrënnt, mat där si och ausgestallt hunn. Um éischte Kongress vun der Académie Internationale de la Céramique zu Cannes (1955) kruten de Joseph an d'Colette Probst an d'Jeanne an de Léon Nosbusch Éierendiplomer.
Cristina Da Silva Correia
D'Cristina Da Silva Correia, gebuer den 19. Januar 1982, ass eng lëtzebuergesch Foussballspillerin. Si war eng Spillerin vum CS Fola Esch.
Hansen
Hansen ass e Familljennumm. Et ass ursprénglech de flektéierte Patronym vum Virnumm Hans < Johannes (Jean).
Am Joer 1880 hunn zu Lëtzebuerg 731 Leit sou geheescht, 1930 waren et der 912 an 1981 der 896.
Jugoslawien
Jugoslawien (serbokroatesch Југославија/Jugoslavija, sloweenesch Jugoslavija, mazedonesch Југославија, albanesch Jugosllavia, ungaresch Jugoszlávia, wiertlech iwwersat Südslawien) war vun 1918/1929 bis 1992 respektiv 1992 bis 2003 d'Kuerzform vun engem Staatsnumm, deen e puer Staaten a Mëttel- a Südosteuropa bezeechent huet, déi a verschiddener territorialer a politescher Form existéiert hunn.
Hansen
Leit mat deem Numm sinn ë. a.:
Jugoslawien
Ënnerscheede muss een dat kinneklecht, dat haut sougenannt éischt Jugoslawien (1918–1941), dat sozialistescht zweet Jugoslawien (1943/45–1991/92) an d'Bundesrepublik Jugoslawien déi aus Serbien a Montenegro bestanen huet (1992–2003).
Chambon-sur-Cisse
Chambon-sur-Cisse ass eng fréier franséisch Gemeng am Departement Loir-et-Cher an der Regioun Centre.
Jugoslawien
Vun 2003 bis 2006 hunn déi verbliwwen Deelrepublike Serbien a Montenegro de Staatebond Serbien a Montenegro forméiert, dee sech am territorialen a vëlkerrechtlechen Ëmfank net vun der Bundesrepublik Jugoslawien ënnerscheet huet.
Chambon-sur-Cisse
Den 1. Januar 2017 gouf se delegéiert Gemeng an der neier Gemeng Valencisse.
Se läit am Dall vun der Cisse.
Jugoslawien
Staatsnimm
Déi amtlech Bezeechnungen zanter der Grënnung vum 1. Dezember 1918 bis zur Opléisung vu Jugoslawien de 4. Februar 2003 ware follgend:
Klibber
Eng Klibber oder Jarr ass en einfacht Museksinstrument aus Holz fir Effekter oder just Kaméidi ze maachen. No der Klassifizéierung vun den Instrumenter géhiert d'Klibber zu den Idiophonen, well dës Instrumenter an hirer Gesamtheet vibréieren, meeschtens well se un- oder géintenee geschloe ginn.
Op de Kardeeg ginn d'Massendénger duerch d'Stroosse klibberen.
Kuckt och
KlibberKleeschenSchueberMaischenAllerHerrgottsNationalSprangKirmes
Leyment
Leyment ass eng franséisch Gemeng am Departement Ain an der Regioun Auvergne-Rhône-Alpes.
Aus den Aen
Aus den Aen ass e lëtzebuergesche Kuerzfilm vun der Regisseurin Nadia Masri. E baséiert op der Erzielung "Long Lost" vum Richard Lange.
En hat den 29. Februar 2016 seng Première um Lux Film Fest.
Alberta
Alberta ass eng Provënz am Süde vum Kanada. Alberta gehéiert zanter dem 1. September 1905 zu der Kanadescher Konfederatioun. Den Numm kënnt vun der Prinzessin Louise Caroline Alberta, Duchess of Argyll, enger Duechter vun der brittescher Kinnigin Victoria.
Geographie
Alberta grenzt am Norden un d'Nordwest-Territoiren, am Süden un den US-Bundesstaat Montana, am Westen u British Columbia an am Osten u Saskatchewan.
D'Haaptstad Edmonton läit bal genee an der Mëtt vun der Provënz, do gëtt och de meeschte Pëtrol raffinéiert. Am Süden, wou ë. a. Calgary läit, sinn déi meescht Ranchen.
An Alberta sinn eng Hellewull vu Séien, déi dräi gréisst Séie sinn de Lake Athabasca (7.898 km²), Lake Claire (1.436 km²) an de Lesser Slave Lake (1.168 km²). (Am Verglach: De Stauséi Uewersauer huet eng Fläch vun 3,8 km².)
Am Weste sinn d'Ausleefer vun de Rocky Mountains.
Gréisst Stied
Déi gréisst Stied sinn (a Klammeren d'Awunnerzuel am Joer 2006):
Ekonomie
Alberta ass déi räichst Provënz a Kanada. De Pëtrol an Äerdgas an d'Agrarwirtschaft sinn d'Branchen déi am meeschten Ëmsaz maachen. An Alberta ass een Drëttel vun de weltwäite Pëtrolsreserven. No Saudiarabien ass Kanada de Staat mat den zweetmeeschte Pëtrolsreserven.
D'Rannerzuucht ass awer zanter dem BSE-Skandal am Joer 2003 réckleefeg.
Aner Branchen déi zum Wuelstand an Alberta bäidroe sinn d'Rëschtungsindustrie, d'Loft- a Raumfaarttechnik an den IT-Beräich.
Arbedsgebai
Arbedsgebai ass de gängegen Numm vum fréiere Verwaltungsgebai vun der ARBED, dat 1920 an der Neier Avenue, vis-à-vis vum Rousegäertchen an der Stad Lëtzebuerg gebaut gouf. Architekt war de Fransous René Théry, d'Bauaarbechte goufe vum Sosthène Weis ausgefouert.
Et gehéiert zanter November 2014 der Spuerkeess, déi dodra Büroe, Empfanksraim a Seminärsäll amenagéiert huet. Et gouf a senger neier Funktioun, an ënnert dem neien Numm "19 Liberté", de 5. Juli 2016 ageweit.
LPL
LPL steet als ofkierzung ë. a. fir:
Morocco Oukaïmeden Sky Survey
De Morocco Oukaïmeden Sky Survey ofgekierzt M.O.S.S. ass e kooperative Projet deen am August 2011 vum Laboratoire de Physique des Hautes Energies et d'Astrophysique vun der Cadi Ayyad Universitéit vu Marrakesch, der Schwäizer Société jurassienne d'astronomie an der franséischer Amateurastronomin Claudine Rinner an d'Welt gesat gouf.
Arbedsgebai
Beschreiwung
D'Gebai steet op enger Fläch vun 59,37 Ar, a bitt 15.300 m² Notzfläch. Wéi et a Betrib geholl gouf, gouf et am Gebai ë. a. och Salonen a Fumoiren, Versammlungssäll, e Restaurant, eng Bibliothéik, e Festsall, a souguer eng Keelebunn an e Gymnastiksall.
Antonaves
Antonaves ass eng fréier franséisch Gemeng am Departement Hautes-Alpes an der Regioun Provence-Alpes-Côte d'Azur.
Arbedsgebai
Beschreiwung
Et ass an engem Stil, inspiréiert un deem vun de franséische Schlässer aus dem 17. an 18. Joerhonnert. Gebaut gouf et aus Stol a Beton-armé, mä d'Fassade sinn aus Sandsteen. Iwwer dem Aganksportal ass eng Skulptur vum René Rozet, déi d'Kréinung vum Merkur duerch d'Viktoria, a Presenz vun enger Allegorie vun der Wëssenschaft, representéiert, mat zu hire Féiss Mënzen an en Zännrad, déi de wirtschaftleche Succès vun der Industrie symboliséieren. Nieft hinne si Putten déi e Globus aus Koffer droen, en Hiwäis op d'weltwäit Aktivitéit vun der Entreprise. Verschidde Skulpturen op der Baussefassad si vum Duilio Donzelli.
Antonaves
Zënter dem 1. Januar 2016 gehéiert se zesumme mat Châteauneuf-de-Chabre a Ribiers zur neier Gemeng Val Buëch-Méouge.
Arbedsgebai
Geschicht
Nodeem d'Arbed erstäerkt aus dem Éischte Weltkrich ervir goung – si hat en Deel vun de Schmelzen opkaaft, déi d'Gelsenkirchener Hütten A.G. huet missen als Folleg vun der däitscher Néierlag verkafen – huet se séier decidéiert, en neie representative Sëtz fir hir Zentralverwaltung bauen ze loossen.
Morocco Oukaïmeden Sky Survey
D'Cadi Ayyad Universitéit huet d'Observatiounsgebai gestëft, d'Société jurassienne huet d'3,2-Meter Kuppel an d'Claudine Rimmer huet e 50-cm Teleskop finanzéiert.
Arbedsgebai
Geschicht
Erausgesicht gouf en Terrain am Garer Quartier, laanscht d'monumental Achs tëscht der Neier Bréck, dem Spuerkeessgebai an der Stater Gare.
Morocco Oukaïmeden Sky Survey
D'Observationsgebai steet nieft dem Gebai vum Observatoire vun Oukaïmeden am Héijen Atlas op enger Héicht vun 2.750 Meter en ronn 50 km südlech vu Marrakesch.
Arbedsgebai
Geschicht
De franséischen Architekt René Théry huet d'Pläng vum Gebai entworf. Den ausféierenden Architekt war de Sosthène Weis. Nom Doud vum Théry, 1922, huet hien d'Aarbechten eleng fäerdegmaache gelooss. D'Entreprenere waren den A. Giorgetti a Schmit & Wirtz. Et gouf den 9. Dezember 1922 ageweit a Presenz vum Gaston Barbanson, President vum Verwaltungsrot, dem Émile Mayrisch, dem Prënz Felix, dem Staatsminister Émile Reuter a villen aneren Éieregäscht.
South African Astronomical Observatory
De South African Astronomical Observatory (SAAO) ass en Zentrum fir optesch an infraroutgestëtzt Astronomie a Südafrika. Et ass eng Ariichtung vun der National Research Foundation.
Morocco Oukaïmeden Sky Survey
Seng IAU-Koordinate sinn: ''' Long: 352.13354 / Cos: 0.856441 / Sin: +0.515339. a säin IAU-Code ass J43'''
South African Astronomical Observatory
Den Haaptsëtz vum SAAO ass am Randberäich vum Observatoire zu Kapstad. D'Haaptteleskopen déi fir Fuerschungszwecker gebraucht ginn, sti bei der Observatiounsstatioun vun der SAAO ronn 4 Autostonne vun der Stad ewech.
Geschicht
Den SAAO gouf am Januar 1972 vum Council for Scientific and Industrial Research a Südafrika an dem Science and Engineering Research Council aus Groussbritannien zesumme gegrënnt. E kombinéiert d'Ariichtunge vum "Royal Observatory" (1820) an dem "Republic Observatory" (1903) zu Johannesburg an ass doduerch eng grouss Standplaz mat verbesserte Méiglechkeeten.
Arbedsgebai
Geschicht
An der Zäit vun der däitscher Besatzung 1940-44 hat de Gauleiter Gustav Simon sech an engem Fligel vum Gebai installéiert.
…
Wéi d'Arbed och, ass d'Gebai fir d'éischt un Arcelor, dunn un ArcelorMittal iwwergaangen. ArcelorMittal huet d'Gebai net méi fir hir Verwaltung benotzt, mä fir Formatiounen dran ofzehalen.
De 14. November 2014 gouf eng Konventioun tëscht ArcelorMittal an der Spuerkeess ënnerschriwwen, zesumme mam Finanz- a Wirtschaftsminister, duerch déi d'Gebai an de Patrimoine vun der Spuerkeess iwwergoung. De Präis vun där Transaktioun louch bei 97 Milliounen US-Dollar (enger 87 Millioune Euro).
Colmeschmillen
D'Colmeschmillen ass eng fréier Millen am Schwunnendall an der Gemeng Luerenzweiler. Se läit op der Millebaach, op enger Héicht vun 236 Meter (NG-L), op der Grenz mat der Gemeng Lëntgen. Dolaanscht féiert den CR123B, deen als Sakgaass vum CR123 fortgeet.
Kierch Biekerech
D'Kierch zu Biekerech ass eng kathoulesch Kierch déi zur Par Atertdall Sainte-Claire an zu der Gemeng Biekerech gehéiert.
D'Patréiner vun der Kierch sinn déi zwéin Helleg Péitrus a Paulus, deenen hiert Fest den 29. Juni gefeiert gëtt. Niewpatréiner sinn den hellege Sebastian an den hellege Rochus. Viru 1628 war den hellege Péitrus deen eenzege Patréiner.
D'Kierch läit am Oste vun der Uertschaft nieft der Dikrecher Strooss, der N24.
Den 11. Februar 2022 gouf s'als nationaalt Monument klasséiert.
Zur fréierer Par Biekerech hunn ausser der Parkierch vu Biekerech och nach d'Kapell vu Liewel, d'Kapell vun Hitten an d'Jobskapell um Kuelebierg gehéiert.
Geschicht
Déi éischt Kierch zu Biekerech gëtt dokumentaresch schonn am 12. Joerhonnert ernimmt.
1711 gouf ënner dem Paschtouer Kuborn d'Schëff vun der haiteger Kierch nei gebaut. Se gouf du 1723 vum Tréierer Weibëschof Johann Matthias von Eyss konsekréiert
1742 a 1748 krut dëse Bau en neien Daach. Den Tuerm koum 1750 dobäi. Um Kierchtuerm iwwer der Agangsdier ass d'Joreszuel 1750 grouss ze gesinn.
1850 ass d'Querschëff agebaut ginn. 1897 gouf den haitege Chouer an d'Sakristei gebaut.
D'Kierch gouf fir d'lescht 2000 bis 2001 renovéiert; dobäi gouf och den Duxall ofgerappt an d'Uergel gouf nieft dem lénkse Säitenaltor opgeriicht.
Well am Laf vun der Zäit vill un der haiteger Kierch geschafft gouf, ass dat zentraalt Kiercheschëff romanesch, d'Querschëff awer gotesch. Den Haaptaltor am Chouer staamt aus dem Barock.
Kräizwee
De Kräizwee huet 7 Statiounen a fänkt ronn 150 Meter vun der Kierch ewech un a féiert bis bei d'Jobskapell um Kuelebierg.
D'Statioune stinn all am Fräien a sinn aus Lëtzebuerger Sandsteen.
Mëttlerweil sinn déi eenzel Statiounen alleguer Kopien, vu datt d'Originaler scho viru 1600 opgeriicht goufen.
Uergel
D'Uergel gouf 1931 vun der Lëntgener Uergelfabréck ënner der Leedung vum Geoerges Haupt gebaut an den 11. Oktober 1931 ageweit.
D'Instrument gouf bei der Renovatioun vun der Kierch an de Joren 2000-01 vum Duxall an de Chouer deplacéiert, d'Dispositioun gouf awer net geännert an ass nach ëmmer déi nämmlecht.
Den Opbau vun der Uergel:
Philippe II. vun der Bourgogne
De '''Philippe II. vun der Bourgogne, genannt de Kéngen (fr. Philippe le Hardi), gebuer de 15. Januar 1342 zu Pontoise a gestuerwen de 27. Abrëll 1404 zu Halle am Herzogtum Brabant, war Herzog vun der Bourgogne'''. Hie war de véierte Jong vum franséische Kinnek Jean de Gudden aus dem Haus Valois an der Bonne vu Lëtzebuerg. Als Herzog vun der Bourgogne huet hien d'Haus Bourgogne als Säitebranche vun de Valois gegrënnt.
1363 krut hien d'Herzogtum Bourgogne vu sengem Papp geschenkt, deemno als donation pleine et entière iwwerdroen, an net, wéi spéider vum Louis XI., net ouni Hannergedanke behaapt, als "Apanage" déi net vun enger Fra konnt geierft ginn. E klengen Deel vum Herzogtum louch iwwregens hannert der Grenz tëscht Frankräich an dem Hellege Réimesche Räich.
Duerch säi Bestietnes 1369 mat der Marguerite de Maele, Ierwin vun de Grofschafte Flandern, Artois a Franche-Comté, huet en d'Basis vun engem gréisseren territorialen Ensembel geluecht, dee schliisslech vum Mâconnais am Süde bis a Friesland am Norde gereecht huet, dat souwuel op Käschte vu Frankräich wéi zum Nodeel vum Réimesche Räich Däitscher Natioun.
1385 konnt hie mat de flämesche Stied Gent, Bruges an Ypern, déi sech net ënnerwerfe wollten, Fridde schléissen. Dat selwecht Joer huet hien zu Cambrai säin eelste Jong Jean mat der Margarete vu Bayern bestuet, a gläichzäiteg seng eegen Duechter Margarete mat hirem Brudder Wilhelm II, dem Ierwe vu Bayern.
Hien huet sech säi Liewe laang als e franséische Fürst gefillt, dee sech laang mat senge Bridder, besonnesch mam Louis vun Orléans, ëm d'Muecht um franséische Kinnekshaff an den Hoer louch.
Seng Kanner a Kandskanner hunn an de Joerzéngten duerno d'Bourgogne zu engem praktesch eegestännege Staat tëscht Frankräich an Däitschland opgebaut.
Kanner
Vun eelef Kanner, déi de Philippe mat der Margarete hat, hunn der siwen et bis an den Erwueesenenealter gepackt:
Falling Promises
Falling Promises war eng lëtzebuergesch Metalcore-Band, déi tëscht 2008 an 2014 existéiert huet.
D'Membere vun der Band waren de Mike Rodrigues (Gesang), den Eric Weishaar (Gittar), de Cédric Grün (Gittar), de Steve de Castro (Bassgittar) an de Charly Beck (Batterie).
De 24. September 2011 hu si d'EP mam Numm Diary erausbruecht.
Den 21. September 2013 hätt sollen de Studiosalbum Dystopia verëffentlecht ginn. Wéinst dem Doud vum Gittarist Cédric Grün am August 2013 ass deen awer dunn eréischt de 6. Dezember erauskomm. , Genee wéi d'EP ass den Album mam Phil Hillen zu Boston opgeholl ginn.
Den 9. November 2014 huet d'Grupp dunn hir Opléisung op Facebook bekannt ginn.
De 25. Januar 2019 hunn déi fréier Membere vun der Band sech mat der Band Everwaiting Serenade zesummegedoe fir dSupergroup Fallen Serenade' ze grënnen.
Pierre Bommertz
De Pierre Bommertz, gebuer den 3. Dezember 1906 a gestuerwen..., war e lëtzebuergesche Foussballspiller.
Tëscht dem 5. Dezember 1926 am 28. November 1937 huet de Pierre Bommertz 20-mol fir déi lëtzebuergesch Foussballnationalekipp gespillt an dobäi 4 Goler geschoss.
René Rozet
De René Rozet (1858-1939) war e franséische Sculpteur.
Hie war Schüler vum Cavelier a Millet. 1875 huet hien eng éischt Kéier um Salon des artistes zu Paräis ausgestallt.
Vun him sinn ë. a. de Monument aux morts zu Joeuf an d'Figuregrupp iwwer dem Aganks-Tympan vum Arbedsgebai an der Stad Lëtzebuerg.
Schëld E, 21c
D' ass en Hiwäisschëld aus dem Lëtzebuerger Code de la route dat gebraucht ka gi fir unzeginn, datt d'Stroossebeliichtung am Laf vun der Nuecht ausgeet. D'Auerzäit wéini d'Beliichtung ausgeet kann a wäisser Schrëft um Schëld ugi ginn.
Originaltext aus dem Code de la route:
''22. Éclairage public - Le signal E,21c peut être employé pour indiquer que l'éclairage public s'éteint au cours de la nuit. L'heure à laquelle l'éclairage public s'éteint peut être inscrite en couleur blanche dans le symbole''.
Kierch Sir
D'Kierch zu Sir ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Gemeng Bauschelt gehéiert.
De Patréiner vun der Kierch ass den hellege Lambert, deem säi Fest den 18. September gefeiert gëtt.
D'Kierch steet op der Place de l'Église, dem CR315, am Zentrum vun der Uertschaft. Nieft der Kierch ass de Kierfecht ugeluecht.
Klacken
Am Tuerm vun der Sirer Kierch hänkt eng Klack.
Institut Pasteur
Den Institut Pasteur ass eng franséisch Fondatioun ouni Gewënnzweck fir d'Fuerschung an der Biologie, vun de Mikroorganismen, Krankheeten an Impfungen, mat Sëtz zu Paräis. E gouf nom Louis Pasteur genannt, dee säi Grënner an éischten Direkter war, an deen den éischten Tollwutimpfstoff am Joer 1885 entdeckt huet.
Zënter 1908 hunn aacht Wëssenschaftler vum Institut den Nobelpräis fir Physiologie oder Medezin kritt. (Stand: 2022)
Foreign Affairs (Film 2016)
Foreign Affairs ass en Dokumentarfilm vum Regisseur Pasha Rafiy iwwer de Lëtzebuerger Ausseminister Jean Asselborn.
En hat 2016 seng Première um Lux Film Fest a koum de 27. Abrëll 2016 zu Lëtzebuerg an d'Kinoen.
Ëm wat geet et am Film?
De Film porträtéiert de Lëtzebuerger Ausseminister Jean Asselborn bei sengen Déngschtreesen uechter d'Welt, wéi och bei senge Vëlostier; gewëssermoosse vum UNO-Sommet bis op de Sommet vum Mont Ventoux...
Fir Foreign Affairs gouf en iwwer eng Period vun 18 Méint vum Regisseur Pasha Rafiy begleet.
Kritik
Der Spiegel: "... Amüsant ist der Spagat zwischen der großen Weltbühne und der Luxemburger Provinz. Man sieht Asselborn beim Nickerchen auf dem häuslichen Sofa und bei der Gartenarbeit. Da tauscht der Minister Harke gegen Handy und erklärt dem österreichischen Bundespräsidenten Heinz Fischer ziemlich tollpatschig, dass es im Nahen Osten ein Problem zwischen Suniten und Schiiten gebe. Fazit: Detailkenntnis ist Asselborns Sache nicht. Ihm sei 'menschliche Nähe' wichtig."
Chantal Tonnar, Tageblatt: "Seine Beziehung zu Jean-Claude Juncker, sein Privatleben und auch die Ursache für seine Beliebtheit werden durch den Film sehr klar. Allerdings gelingt es dem Porträt nicht, den Machtpolitiker und den durchaus kämpferischen Asselborn zu zeigen, der seine europäischen Ministerkollegen auch mal mit der Brechstange zu ihrem pro-europäischen und solidarischen Glück zwingt. Dennoch lohnt es sich, sich den humorvollen, unterhaltenden und eindrücklichen Film anzusehen."
David Angel, Woxx: "Ein schlechter Film ist „Foreign Affairs“ nicht, er bleibt aber deutlich hinter den Erwartungen zurück. Für KinobesucherInnen, die über den Kontext der jeweiligen Szenen informiert sind und sich in der internationalen Politik auskennen, bietet er einen interessanten Einblick in das, was sich hinter den Kulissen abspielt. Auch Fans von Jean Asselborn dürften zumindest teilweise auf ihre Kosten kommen. Der Mangel an rotem Faden und Tiefgang sorgen aber dafür, dass der Film nicht unbedingt im Gedächtnis haften bleibt."
Filmpräisser
De Film gouf op enger Rei Filmfestivaller gewisen, dorënner zu Palm Springs (AmDocs Film Festival) an zu Shanghai (Shanghai International Film Festival). En ass an der offizieller Kompetitioun zu Oldenburg (Internationales Filmfest Oldenburg), Perm (Flahertiana) an Nyon (Visions du Réel) gelaf.
De Pasha Rafiy gouf fir Foreign Affairs an der Kategorie "Beschte Regisseur" bei de fënnefter Editioun vun den Trophées francophones du cinéma nominéiert, déi am Dezember 2017 zu Yaoundé am Kamerun organiséiert goufen.
Soss
De Lëtzebuerger Filmfong huet d'Produktioun vum Film mat 330.000 Euro ënnerstëtzt.
Bei der Première vum Film an de Rotondë waren den däitschen Ausseminister Frank-Walter Steinmeier, den éisträichesche President Heinz Fischer an déi Schwäizer Bundesrätin Simonetta Sommaruga present.
De Jean Asselborn hat de Film eréischt bei der Première gesinn a virdru kee Reimaterial vum Film visionéiert.
Casting a Woman
En hat den 29. Februar 2016 seng Première um Lux Film Fest.
Ëm wat geet et am Film?
De Film begleet jonk Frae bei engem Casting; si erzielen, wat si sech dovun erwaarden...
Saint-Bonnet-en-Champsaur
Saint-Bonnet-en-Champsaur ass eng nei franséisch Gemeng am Departement Hautes-Alpes an der Regioun Provence-Alpes-Côte d'Azur.
Se gouf den 1. Januar 2013 ënner dem Statut vun enger neier Gemeng duerch Fusioun vun de fréiere Gemengen Saint-Bonnet, Bénévent-et-Charbillac a Les Infournas gegrënnt.
Jamyang Jamtsho Wangchuk
Den Jamyang Jamtsho Wangchuk ass e bhutanesche Filmschauspiller a -produzent.
Hie gouf mat senger Debutroll als jonken Dalai Lama am Film Seven Years in Tibet (1997) bekannt. , 1998 gouf hie fir e YoungStar Award nominéiert.
Traité vu Rijswijk
Den Traité oder Fridde vu Rijswijk (fr.: Ryswick) ass en Ensembel vun Traitéen aus dem Joer 1697, mat deem de Krich vun der Augsburger Liga (de: Pfälzischer Erbfolgekrieg) op en Enn bruecht gouf.
Nodeems d'Kinnekräich Frankräich ënner dem Louis XIV. 1688 d'Pfalz eruewert huet, mat der Begrënnung hien hätt do en Ierfrecht drop, koum et zum Krich ëm d'Ierffolleg vun der Pfalz. Him stoungen d'Länner vun der Augsburger Allianz (oder Augsburger Liga) géintiwwer, déi de Keeser Leopold I., d'Kinneke Carlos II. vu Spuenien an de Karl XI. vu Schweeden, de Kurfürst Maximilian II. Emanuel vu Bayern a Membere vum fränkeschen an uewerräinesche Räichskrees zesummegefouert huet.
La Chapelle-Vendômoise
La Chapelle-Vendômoise ass eng franséisch Gemeng am Departement Loir-et-Cher an der Regioun Centre.
Plazen a Monumenter
Den Dolmen de la Pierre Levée huet bis 1339 d'Grenz tëscht der Grofschaft Vendôme an där vu Blois gemaach. E gehéiert haut der Société archéologique, scientifique et littéraire du Vendômois.
Jean Peusch
De Jean Peusch, gebuer den 8. Juli 1894 am Reckendall, a gestuerwen de 5. Mäerz 1980, war e lëtzebuergesche Mëller a Politiker.
Hie war vum 1. Januar 1946 bis den 31. Dezember 1964 Buergermeeschter vun der Gemeng Klierf.
Hien ass den 28. Mäerz 1946 nom Doud vum Nicolas Mathieu als Deputéierten an d'Chamber nogeréckelt. Hie war bis 1964, mat kuerzen Ënnerbriechungen, Deputéierte vum Walbezierk Norden.
Hie gouf och alt 'Papa Peusch' genannt.
Concours littéraire national 2017
De Concours littéraire national 2017 ass ee lëtzebuergesche Literaturconcours, dee vum Kulturministère organiséiert gëtt. En huet sech 2017 ëm Erzielunge gedréint.
Auteuren, déi Lëtzebuerger sinn oder zu Lëtzebuerg wunnen, konnte bis den 30. Juni 2017 déi vun hinne verfaassten Erzielungen areechen, no Modalitéiten, déi vum Kulturministère festgeluecht gi waren.
Wéi virdru gëtt et zwou Kategorië Präisser: fir Auteuren tëscht 15 a 25 Joer, a fir déi méi al.
Gewënner
Den 1. Präis goung un d'Anja Di Bartolomeo fir hire Recueil Chamäleons. De Bernd Marcel Gonner krut den zweete Präis fir säi Sammelband Volk der Freien, an déi drëtte Plaz war fir der Elise Schmit hir Erzielungen Stürze aus unterschiedlichen Fallhöhen.
D'Claire Schmartz gouf fir hir Übertragungsneurosen mam 1. Präis an der Katagorie "Jeunes auteurs" ausgezeechent.
Den nationale Literaturpräis gouf de 6. Dezember am nationale Literaturzenter zu Miersch iwwerreecht.
Robert Adam (Basketballspiller)
De Robert Adam, gebuer de 4. Abrëll 1968 an der Stad Lëtzebuerg, ass e lëtzebuergesche Basketballspiller.
Vun 1997 bis 2004 war de Robert Adam am Kader vun der lëtzebuergescher Härebasketballnationalekipp, an huet 35-mol fir d'Nationalekipp gespillt.
Dekanat Norden
Den Dekanat Norden ass eng vun de sechs ieweschten administrative Strukture vum Äerzbistum Lëtzebuerg, déi de 17. Abrëll 2017 mat engem Dekret vum Ärzbëschof Jean-Claude Hollerich festgehale goufen.
Zum Dekanat gehéiere follgend Paren:
Mat dem selwechten Dekret kruten d'Dechen aus de fréieren Dekanater den Titel Curé-doyen honoraire an de Paschtouer Martin Molitor gouf fir fënnef Joer als Dechen am Dekanat Norden ernannt.
Friedrich Dahl
De Karl Friedrich Theodor Dahl, gebuer de 24. Juni 1856 zu Rosenhofer Brök, Herzogtum Holstein, a gestuerwen den 29. Juni 1929 zu Greifswald, war en däitschen Zoolog.
Hien ass de Grënner vun der zoologescher Bicherserie Die Tierwelt Deutschlands und der angrenzenden Meeresteile nach ihren Merkmalen und nach ihrer Lebensweise, déi zënter 1925 erauskënnt.
Hie war mat der Zoologin Maria Grosset bestuet.
Lagnieu
Lagnieu ass eng franséisch Gemeng am Departement Ain an der Regioun Auvergne-Rhône-Alpes am Dall vum Rhône a läit an de Wéngerte vum Bugey.
Zu der Gemeng gehéieren nach d'Uertschafte Chanves, Le Charveyron, Posafol a Proulieu.
Gabriela De Lemos
D'Gabriela De Lemos Crespo méi bekannt als Gabriela de Lemos, gebuer de 24. Mäerz 1997, ass eng lëtzebuergesch Foussballspillerin. Si war eng Spillerin vum FC CeBra 01, FC Jeunesse Jonglënster a vum Racing FC Union Lëtzebuerg.
Vun 2013 bis 2018 huet d'De Lemos Crespo 17-mol an der lëtzebuergescher Dammefoussballnationalekipp gespillt, an huet 4 Goler geschoss.
Schwämm vum Biisserwee
D'Schwämm vum Biisserwee, och nach Zaldoteschwämm genannt, war eng Schwämm an der Uelzecht hannert der Biisserpaart am Gronn, déi vun der Mëtt vum 19. Joerhonnert bis 1918 existéiert huet.
Henri Wehenkel
Den Henri Wehenkel, gebuer de 17. Abrëll 1940 an der Stad Lëtzebuerg, ass e lëtzebuergeschen Historiker, Politiker a pensionéierten Enseignant an der Geschicht am Stater Lycée technique du Centre.
Robert Adam
Et gëtt verschidde Persounen déi Robert Adam heeschen:
Henri Wehenkel
Den Henri Wehenkel huet zu Paräis Philosophie studéiert. Well hien déi franséisch Exame gemaach huet, gouf hien net zum Stage am Classique zougelooss. Dofir huet en eben als Chargé de cours am Lycée technique du Centre geschafft. Donieft huet eng ganz Partie vun Etuden iwwer zäitgeschichtlech Theeme verfaasst a publizéiert. Hie war vun 1985 un, zesumme mam Serge Hoffmann, historesche Beroder vum Musée National de la Résistance zu Esch-Uelzecht.
Vun 1990 bis 2001 war hie President vun der Stater Sektioun vun der Kommunistescher Partei Lëtzebuerg, vun 1999 bis 2001 Vizepresident. De 17. Oktober 2002 ass hien aus dem Exekutivkommitee vun der KPL ausgeboot ginn.
Hien ass Matgrënner vun déi Lénk, vu Liberté de conscience a vum Comité pour une paix juste au Proche-Orient.
Den Henri Wehenkel ass e Jong vum Ingenieur a Politiker Antoine Wehenkel (1907-1992). Hien ass mat der Professesch an Historikerin Janine Frisch bestuet.
Arunachal Pradesh
Arunachal Pradesh (Hindi: अरुणाचल प्रदेश [Aruṇācal Pradeś]) ass en indesche Bundesstaat. E läit am Nordoste vun Indien. Am Norde grenzt en u China, am Westen un de Bhutan, am Süden un d'Bundesstaaten Assam an Nagaland an un de Myanmar. De Bundesstaat ass ëmstridden: der chineesescher Regierung no, gehéiert Arunachal Pradesh zum Tibet a sou zu China.
Schwämm vum Biisserwee
An enger éischter Phas war et eng Zaldoteschwämm an eng Schwammschoul vun der Preisescher Garnisoun bis zum Schleefe vun der Festung Lëtzebuerg am Joer 1867.
Vun 1868 u gouf d'Schwammschoul vun der Fräiwëllegekompanie vun der Lëtzebuerger Arméi iwwerholl. Do hat och d'Société de natation hire Sëtz. Dat éischt Schwammfest gouf zu Lëtzebuerg den 23. Juli 1874 a Presenz vum Staatsminister Emmanuel Servais gefeiert. Vun do u goufe vill Schwammconcoursen a -fester ofgehalen, déi vill Publikum ugezunn hunn.
1918 gouf d'Schwämm dunn aus hygienesche Grënn zougemaach.
1922 gouf dem Batty Weber seng Operett an engem Akt "An der Schwemm" opgefouert, d'Musek war vun der Louise Koster, d'Regie hat de Schauspiller August Donnen. D'Stéck huet an der "Zaldote'schwemm am Grônn" gespillt.
Arunachal Pradesh
Arunachal Pradesh huet eng Fläch vun 83.743 Quadratkilometer a knapps 1,4 Milliounen Awunner (Vollekszielung 2011). D'Haaptstad a gréisst Stad vum Bundesstaat ass Itanagar. Mat enger Bevëlkerungsdicht vu 17 Awunner pro Quadratkilometer ass deen am mannste besiidelte Bundesstaat an Indien.
Den Numm kënnt aus dem Sanskrit an heescht souvill wéi "Land vun de Bierger am Sonnenopgang", de Bundesstaat gëtt dacks einfach "Land vum Sonnenopgang" genannt.
Arunachal Pradesh läit am südlechen Ost-Himalaya. D'Landschaft besteet dementspriechend aus Héichland a Bierger
Déi offiziell Sprooch vum Bundesstaat ass Englesch. Arunachal Pradesh ass awer vrun allem vun indigene Vëlker bewunnt (64,2 %), all Vollek huet seng eege Sprooch.
Schëld E, 25a
D'Schëlter E,25a an E,25b sinn Hiwäisschëlter aus dem Lëtzebuerger Code de la Route.
D'Schëld E,25a weist déi Plaz u vu wou aus déi speziell Reegele vun enger Wunnzon gëllen. D'Schëld E,25b weist u vu wou aus déi speziell Reegelen net méi gëllen; et kann op der Récksäit vum Schëld E,25a ubruecht ginn.
Originaltext aus dem Code de la Route:
25. Zone résidentielle – ''Le signal E, 25a indique l'endroit à partir duquel s'appliquent les règles de circulation particulières de zone résidentielle. Le signal E, 25b indique l'endroit à partir duquel les règles de circulation particulières de zone résidentielle cessent d'être applicables. Il peut être placé au revers du signal E, 25a.''
===Symboler vun de Schëlter E,25a an E,25b ===
Georges Ravarani
De Georges Ravarani, gebuer den 1. Mee 1954 an der Stad Lëtzebuerg, ass e lëtzebuergeschen Affekot a Magistrat.